บริษัทของเศรษฐี อันดับ 4 ของโลก ทำธุรกิจอะไร
Amazon ในวันนี้  กำลังทำธุรกิจอะไรอยู่บ้าง ?
7 ธ.ค. 2565

บริษัทของเศรษฐี อันดับ 4 ของโลก ทำธุรกิจอะไร /โดย ลงทุนแมน
“Amazon” บริษัทที่มีมูลค่ามากสุด เป็นอันดับ 5 ของโลก ถูกตั้งชื่อตามชื่อของ “แม่น้ำแอมะซอน” ซึ่งเป็นแม่น้ำที่ใหญ่สุดในโลก
โดยผู้ก่อตั้งบริษัทอย่าง เจฟฟ์ เบโซส เศรษฐีที่รวยสุดเป็นอันดับ 4 ของโลก เคยบอกไว้ว่าเขาต้องการให้บริษัทของเขา กลายเป็นร้านหนังสือที่ใหญ่สุดในโลก
เช่นเดียวกับแม่น้ำแอมะซอน
28 ปีผ่านไป..
จากตอนแรกที่ Amazon เป็นเพียงธุรกิจขายหนังสือออนไลน์ ปัจจุบัน Amazon ได้กลายมาเป็น “อีคอมเมิร์ซ ที่ใหญ่สุดในโลก”
อย่างไรก็ตาม บริษัท Amazon ในวันนี้ ไม่ได้มีเพียงธุรกิจอีคอมเมิร์ซเท่านั้น
ทว่ายังมีธุรกิจอื่น ซึ่งบางธุรกิจ อาจเรียกได้ว่า เป็นกระดูกสันหลังขององค์กรทั่วโลก เลยทีเดียว
เราลองมาดูกันว่า Amazon ในวันนี้ 
กำลังทำธุรกิจอะไรอยู่บ้าง ?
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ในรอบ 9 เดือนแรกของปี 2022 ที่ผ่านมา
บริษัทมีรายได้ 13 ล้านล้านบาท
โดยหากแบ่งตามสัดส่วนรายได้ 
จะพบว่า Amazon มีธุรกิจดังนี้
1. ธุรกิจอีคอมเมิร์ซ
โดยเราสามารถ แบ่งย่อยธุรกิจในส่วนนี้ 
ออกได้เป็นอีก 2 ส่วนด้วยกัน
- ร้านค้าออนไลน์
รายได้ 5.57 ล้านล้านบาท คิดเป็น 42.8%
รายได้จากส่วนนี้ จะเป็นรายได้จากการที่ Amazon รับซื้อสินค้ามาจากบริษัทอื่น (Vendors)
จากนั้น Amazon จะนำสินค้ามาขายบนแพลตฟอร์ม หรือพูดง่าย ๆ คือ Amazon ซื้อมาขายต่ออีกทีหนึ่ง
- การบริการผู้ขายบนแพลตฟอร์ม
รายได้ 2.92 ล้านล้านบาท คิดเป็น 22.4%
สำหรับในส่วนนี้ จะเป็นการเปิดให้ บุคคลและร้านค้าทั่วไป เข้ามาใช้พื้นที่ บนแพลตฟอร์มของ Amazon ในการขายสินค้า
หากใครนึกภาพไม่ออก ลักษณะจะคล้ายกับ การที่เราเปิดร้านขายของบน Shopee และ Lazada
โดยทาง Amazon ก็จะมีรายได้จากค่าธรรมเนียม และส่วนแบ่งจากยอดขายอีกทีหนึ่ง
2. ร้านค้าออฟไลน์ (Physical Stores) 
รายได้ 0.5 ล้านล้านบาท คิดเป็น 3.8%
นอกจากธุรกิจออนไลน์แล้ว ปัจจุบัน Amazon ยังมีรายได้จากร้านค้าที่มีหน้าร้าน
ยกตัวอย่างเช่น เชนซูเปอร์มาร์เก็ต ที่ขายอาหารออร์แกนิกอย่าง Whole Foods Market
3. Subscription 
รายได้ 0.93 ล้านล้านบาท คิดเป็น 7.1%
เป็นรายได้ ที่ได้มาจาก ผู้สมัครสมาชิก Prime Member 
ในราคาปีละ 139 ดอลลาร์สหรัฐ หรือประมาณ 5,000 บาทต่อปี
สำหรับคนที่เป็นสมาชิก Prime จะได้รับบริการส่งของฟรี ภายใน 2 วัน ไม่จำกัดจำนวน 
รวมทั้งยังสามารถใช้บริการสตรีมมิงอย่าง Prime Video และ Amazon Music ได้อีกด้วย
4. โฆษณา 
รายได้ 0.94 ล้านล้านบาท คิดเป็น 7.2%
เป็นรายได้จากการให้แบรนด์ หรือบริษัทต่าง ๆ มาเช่าพื้นที่โฆษณา บนแพลตฟอร์มของ Amazon
ซึ่งรายได้จากการโฆษณา ถือเป็นอีกหนึ่งส่วนที่น่าสนใจ เนื่องจากเป็นธุรกิจที่มีการเติบโตอย่างต่อเนื่อง
5. AWS หรือ Amazon Web Services 
รายได้ 2.1 ล้านล้านบาท คิดเป็น 16.1%
รายได้จากส่วนนี้ มาจากธุรกิจคลาวด์ หรือบริการที่ให้ผู้ใช้งานเข้ามาเช่าเซิร์ฟเวอร์ ในการจัดเก็บข้อมูล และจัดการบริหารข้อมูล
ซึ่งถือเป็นอีกหนึ่งธุรกิจที่มีความสำคัญเป็นอย่างมาก เนื่องจากรายได้ส่วนนี้ มีการเติบโตอย่างต่อเนื่อง
ที่สำคัญคือ Amazon ยังถือเป็นผู้เล่นอันดับ 1 ที่ครองส่วนแบ่งตลาดทั่วโลกมากถึง 33% เลยทีเดียว
6. รายได้อื่น ๆ อีกประมาณ 0.6%
รายได้จากการลงทุนในธุรกิจที่เป็นเทคโนโลยีใหม่ ๆ ยกตัวอย่างเช่น ลงทุนใน Rivian ซึ่งเป็นบริษัทพัฒนาและผลิตรถกระบะไฟฟ้า
อย่างไรก็ตาม ธุรกิจส่วนใหญ่ในกลุ่มนี้ ยังเป็นธุรกิจที่ขาดทุนอยู่
ทีนี้ เราลองมาวิเคราะห์ 
ความแข็งแกร่งทางธุรกิจของ Amazon กัน
1. เป็นเจ้าตลาดอีคอมเมิร์ซ ในสหรัฐอเมริกา
ในปี 2021 Amazon มีส่วนแบ่งตลาดอีคอมเมิร์ซในสหรัฐอเมริกา อยู่มากถึง 56.7% 
คิดเป็นอันดับ 1 ในสหรัฐอเมริกา
นอกจากเป็นผู้นำในตลาดออนไลน์แล้ว ช่วงเวลา 5 ปีที่ผ่านมา Amazon ยังค่อย ๆ บุกตลาดออฟไลน์มากขึ้นเรื่อย ๆ
ยกตัวอย่างเช่น การเข้าซื้อกิจการ Whole Foods Market ซึ่งนับเป็นดีลการซื้อกิจการมูลค่าสูงสุดของ Amazon เลยทีเดียว
ที่น่าสนใจคือ Amazon ทำการต่อยอดความแข็งแกร่งของธุรกิจหลัก ด้วยระบบสมาชิกที่เรียกว่า Prime โดยหากใครเป็นสมาชิก Prime จะได้รับสิทธิพิเศษ ในการใช้บริการต่าง ๆ ของ Amazon
ไม่ว่าจะเป็น บริการส่งของฟรี ภายใน 2 วัน แบบไม่จำกัดจำนวน, ได้รับส่วนลดในการซื้อสินค้าจาก Whole Foods Market
รวมทั้งยังสามารถใช้บริการสตรีมมิงอย่าง Prime Video และ Amazon Music ได้อีกด้วย
จากธุรกิจหลัก ที่ถูกต่อยอดด้วยระบบสมาชิก ก็เรียกได้ว่า Amazon ในวันนี้
ถือเป็นอีกหนึ่งบริษัทที่มี Ecosystem ที่แข็งแกร่งเลยทีเดียว
2. ผู้นำในอุตสาหกรรมคลาวด์
โดยปัจจุบันมีผู้เล่นหลักในอุตสาหกรรมนี้ 3 เจ้าด้วยกัน ซึ่งก็คือ AWS, Microsoft Azure และ Google Cloud
แม้ความจริงแล้ว การให้บริการคลาวด์ของแต่ละเจ้า จะมีลักษณะที่แตกต่างกันเพียงเล็กน้อย
แต่หากลองมาดูที่ส่วนแบ่งตลาดของปี 2021 
จะพบว่า AWS ครองส่วนแบ่งตลาดมากถึง 33% ซึ่งมากสุดเป็นอันดับ 1
ที่น่าสนใจคือ หากอ้างอิงตามสัดส่วนรายได้ของปี 2021 
แม้รายได้จากธุรกิจส่วนนี้จะคิดเป็นเพียง 14% ของรายได้รวม
แต่หากเราลองมาดูในมุมของ กำไรจากการดำเนินงาน 
จะพบว่ากำไรของ AWS คิดเป็นสัดส่วนเกือบ 70% ของกำไรจากการดำเนินงานเลยทีเดียว
ปัจจุบัน Amazon มีมูลค่าบริษัท อยู่ที่ 34 ล้านล้านบาท 
ถือเป็นบริษัทที่มีมูลค่ามากสุด เป็นอันดับ 5 ของโลก
จากวันแรกที่ เจฟฟ์ เบโซส ตั้งชื่อบริษัทตามชื่อของแม่น้ำแอมะซอน โดยตั้งใจให้บริษัท
กลายเป็นเชนร้านหนังสือที่ใหญ่สุดในโลก
แต่ในวันนี้ Amazon ได้กลายเป็นบริษัท ที่มีธุรกิจหลากหลาย
ซึ่งก็ดูเหมือนว่า แม่น้ำแอมะซอนสายนี้ จะยิ่งใหญ่เกินกว่าที่เขาเคยตั้งใจไว้ในตอนแรกเสียแล้ว..
โดย Amazon เป็นหนึ่งในธุรกิจ ที่กองทุน MEGA10 จะเข้าไปลงทุน โดยกองทุนนี้จะเข้าไปลงทุนใน 10 บริษัท ทรงอิทธิพล ที่สุดในโลก ซึ่งกำลังจะ IPO ในวันที่ 8 ถึง 20 ธันวาคม ที่จะถึงนี้
สามารถจองซื้อได้ที่ 
คำเตือน: กองทุนรวมนี้มีลักษณะเฉพาะและความเสี่ยงเฉพาะ ผู้ลงทุนควรทำความเข้าใจลักษณะ เงื่อนไขผลตอบแทน และความเสี่ยงของกองทุนรวมก่อนตัดสินใจลงทุน ดูข้อมูลเพิ่มเติมที่ 
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
YouTube - 
TikTok - 
Spotify - 
Apple Podcasts - 
Soundcloud - 
References 
-
-
-
-
-
-
-